Norvegje: prin incuintri su lis lenghis artichis nativis
A Tromso, in Norvegje, dai 19 ai 21 di Otubar si è davuelt il prin incuintri su lis lenghis artichis nativis. La iniziative e je stade inmaneade dal Consei Artic, un organisim intergovernatîf su lis cuestions dai popui natîfs artics che al met adun i rapresentants istituzionâi di chestis popolazions. Dal incuintri al è rivât un apel ai guviers dai stâts che a aministrin lis tieris artichis par che a incressin i sfuarçs par sigurâ la vitalitât des lenghis nativis. I guviers interessâts a son chei de Danimarcje, de Finlande, de Islande, de Norvegje, de Russie, de Svezie, dal Canada e dai Stâts Unîts. Intant dal apontament si à ancje marcât il leam tra la difese des lenghis nativis e il svilup sostenibil di cheste zone dal mont. Tra lis popolazions europeanis interessadis di cheste iniziative, la plui gruesse e je chê sami.
Font: Nationalia, 22/10/08
fur_Latn fur_Latn fra_Latn